
На основу члана 138. став 1. Устава Републике Србије[footnoteRef:1] и члана 31. став 2. Закона о Заштитнику грађана[footnoteRef:2], у поступку контроле законитости и правилности рада Републичког фонда за пензијско и инвалидско осигурање,  поводом притужбе АА из …, Заштитник грађана [1:  „Службени гласник РС“ бр. 98/06.]  [2:  „Службени гласник РС“ бр. 79/05 и 54/07.] 


У Т В Р Ђ У Ј Е
[bookmark: _GoBack]
Дирекција Републичког фонда за пензијско и инвалидско осигурање (у даљем тексту: Дирекција) учинила је пропуст у раду на штету АА тако што, доносећи решење 01-02/xxx.6.5 9xx4/15 од 25.04.2019. године у извршењу пресуде Управног суда I-7 У 1xxx5/17 од 20.03.2019. године, није поступила по обавезујућим правним схватањима и примедбама суда датим у тој пресуди.
Републички фонд за пензијско и инвалидско осигурање, филијала Крушевац, учинила је пропусте у раду на штету АА тако што је 
· решење бр. xxx.8.2.1/42 од 06.05.2015. године донела супротно одредбама Закона о општем управном поступку[footnoteRef:3] и Закона о пензијском и инвалидском осигурању[footnoteRef:4] у делу који се односи на извршност решења и на садржај образложења решења; [3:  „Службени лист СРЈ“ бр. 33/97 и 31/2001 и „Службени гласник РС“ бр. 30/2010.]  [4:  „Сл. гласник РС“ бр. 34/2003, 64/2004 - одлука УСРС, 84/2004 - др. закон, 85/2005, 101/2005 - др. закон, 63/2006 - одлука УСРС, 5/2009, 107/2009, 101/2010, 93/2012, 62/2013, 108/2013, 75/2014, 142/2014.
] 

· донела поменуто решење, а да у изреци није на одговарајући начин уклонила из правног промета претходно, коначно и правноснажно, решење Д 2xxx1 од 14.03.2003. године, чиме је прекршено начело јединства правног поретка.
На основу утврђеног недостатака у раду, Заштитник грађана упућује Републичком фонду за пензијско и инвалидско осигурање следеће
П Р Е П О Р У К Е

Дирекција ће без одлагања поништити своје решење 01-02/xxx.6.5  9xx4/15 од 25.04.2019. године и донети ново решење у складу са обавезујућим правним схватањима Управног суда изнетим у пресуди I-7 У 1xxx5/17 од 20.03.2019. године. 
Дирекција ће, у складу са чланом 185. Закона о општем управном поступку, поништити решење филијале Крушевац бр. xxx.8.1/42 од 06.05.2015. године којим  је утврђено да притужиљи престаје право и исплата инвалидске пензије. 
Филијала Крушевац ће у будућем раду, приликом одлучивања о правима грађана, на правилан и законит начин примењивати процесноправне и материјалноправне прописе.
Републички фонд за пензијско и инвалидско осигурање ће обавестити Заштитника грађана у року од 60 дана од дана пријема овог акта о предузетим мерама и поступању по препорукама и доставити доказе који потврђују да је по препорукама поступљено. 

Р а з л о з и:
Заштитник грађана је примио притужбу АА из …, ул. … бр. … у којој изражава незадовољство радом Републичког фонда за пензијско и инвалидско осигурање. Навела је да је решењем РФ ПИО, филијала Крушевац, бр. xxx.8.1/42 од 06.05.2015. године утврђен престанак права и исплата инвалидске пензије, које право јој је признато решењем Д 2xxx1 14.03.2003. године. Такође је навела да је два пута водила управни спор пред Управним судом и да је суд два пута усвојио њену тужбу и поништио решења другостепеног органа, али да тај орган није донео решења у складу са  правним схватањима суда и његовим примедбама изнетим у пресуди.
Размотривши наводе из притужбе као и приложену документацију, Заштитник грађана је 23.03.2020. године покренуо поступак контроле законитости и правилности рада Републичког фонда за пензијско и инвалидско осигурање актом 323-xx/20 , дел.бр.1xxx1, обавестио орган о пријему притужбе и затражио од њега да се изјасни на наводе садржане у њој и о разлозима због којих се није, при доношењу решења у извршењу пресуда Управног суда, придржавала обавезујућих правних схватања и примедби тог суда.
Након поновљеног захтева Заштитника грађана од 06.05.2020. године, Дирекција РФ ПИО је 10.06.2020. године доставила одговор у коме није навела разлоге за непридржавање правних схватања из пресуда Управног суда, наводећи само да је Дирекција донела ново решење 25.04.2019. године у извршењу пресуде Управног суда од 20.03.2019. године, из разлога наведених у образложењу решења, као и да није поднета тужба Управном суду за поништај тог решења, те је поступак у тој управној ствари окончан и решење филијале Крушевац од 06.05.2015. године постало коначно и правноснажно.
Увидом у решење Дирекције 01-02/xxx.6.5 9xx4/15 од 21.09.2017. године утврђује се да је Дирекција у образложењу заузела став да се у овој управној ствари не може примењивати члан 240. став 2. Закона о пензијском и инвалидском осигурању[footnoteRef:5], већ чл. 96. ст. 1. тог закона, којим је прописано да се на основу те норме цени да ли је у току коришћења права дошло  до промена у здравственом стању, и уколико је дошло до побољшања здравственог стања, право на инвалидску пензију престаје. Одредба чл. 240. ст. 2. Закона, објашњава се у образложењу Дирекције, односи се на преиспитивање налаза и мишљења органа вештачења на основу којих су, до ступања на снагу Закона (10.04.2003. године) призната права из пензијског и инвалидског осигурања, и да се то преиспитивање може  обавити по службеној дужности у року од пет година од ступања на снагу наведеног Закона. [5:  „Сл. гласник РС“ бр. 34/03, 64/04- УС, 84/04 – др. Закон, 85/05, 101/05- др. Закон, 63/06 УС, 5/09, 107/09 и 101/10.] 

У пресуди I-7 У. 1xxx5/17 од 20.03.2019. године, којим је поништено решење Дирекције 01-02/xxx.6.5 9xx4/15 од 21.09.2017. године, Управни суд, Одељење у Крагујевцу, заузео је став да се „преиспитивање правноснажног решења којим је тужиљи признато право из пензијског и инвалидског осигурања, као и налаза и мишљења органа вештачења на основу које је утврђена инвалидност код тужиље, моглo се вршити у роковима из члана 240. наведеног закона. Како је у конкретном случају, у поступку покренутом по службеној дужности донето ожалбено решење од 06.05.2015. године, којим је тужиљи престало право на инвалидску пензију, које је утврђено решењем од 29.03.2002. године, а по истеку рока од 5 година, у којем је орган имао могућност да преиспита промене у инвалидности тужене, а што није учинио, то разлози и пропис из образложења оспореног решења не упућују на одлуку из диспозитива“ и наложио Дирекцији да је у поновном поступку дужан да донесе ново, на закону засновано решење, при чему је везан правним схватањем и примедбама суда на основу члана 69. ст. 2. Закона о управним споровима.[footnoteRef:6] [6:  „Сл. гласник РС“ бр. 111/2009.] 

У поновном поступку, у извршењу наведене пресуде, Дирекција је донела решење 01-02/xxx.6.5  9xx4/15 од 25.04.2019. године, којим је одбила жалбу притужиље. У образложењу се понављају разлози из претходног решења Дирекције од 21.09.2017. године и наводи се, између осталог, да је одредба чл. 240. ст. 2. Закона о пензијском и инвалидском осигурању престала да важи  10.04.2008. године, те да је цитирани налаз, оцена и мишљење Комисије за утврђивање промене у стању инвалидности бр. xx1 од 27.10.2015. године донет у складу са одредбом члана 96. ст. 1. Закона о пензијском и инвалидском осигурању.
Одредбом чл. 69. ст. 2. Закона о управним споровима прописано је да „ако према природи ствари у којој је настао управни спор треба уместо поништеног управног акта донети други, надлежни орган је дужан да тај акт донесе без одлагања, а најкасније у року од 30 дана од дана достављања пресуде, при чему је надлежни орган везан правним схватањем суда, као и примедбама суда у погледу поступка.“
С обзиром на то да је Управни суд у пресуди I-7 У. 1xxx5/17 од 20.03.2019. изнео правно схватање да се у овој управној ствари преиспитивање правноснажног решења којим је тужиљи признато право из пензијског и инвалидског осигурања, као и налаза и мишљења органа вештачења на основу које је утврђена инвалидност код тужиље, моглo вршити у роковима из члана 240. Закона о пензијском и инвалидском осигурању, које схватање је било обавезујуће за Дирекцију при доношењу решења у извршењу те пресуде, а да је Дирекција засновала ново решење на примени члан 96. ст. 1 Закона, очито је да је тиме поступила супротно чл. 69. ст. 2. Закона о управним споровима. Како је тим решењем одбијена жалба притужиље на решење филијале Крушевац бр. xxx.8.1/42 од 06.05.2015. године којим  је утврђено да притужиљи престаје право и исплата инвалидске пензије почев од 01.06.2015. године, тиме јој је  несумњиво нанета штета јер су јој од тог датума ускраћена средства по основу права на инвалидску пензију. 
Републички фонд за пензијско и инвалидско осигурање, филијала Крушевац, учинила је низ пропуста у вођењу поступка и приликом доношења решења бр. xxx.8.2.1/42 од 06.05.2015. године, од којих су најважнији они који се односе на: неуклањање из правног поретка претходног правноснажног решења којим је АА признато право на инвалидску пензију; на одлуку у погледу наступања извршности решења; на мањкавост образложења у погледу позивања на пропис на основу којег је одлучено да жалба не одлаже извршење.
Наиме, предметним решењем је  у ставу 1. изреке одлучено да АА престаје право на инвалидску пензију. Међутим, њој је право на инвалидску пензију признато решењем Д 2xxx1 од 14.03.2003. године, и то решење је постало правноснажно и производило правна дејства. Да би правноснажно решење престало да производи правно дејство, неопходно је да га  надлежни орган уклони из правног поретка новим решењем у којем ће се јасно и несумњиво одлучити о његовој судбини. Како то орган није учинио, претходно решење је остало део правног поретка, а у тај поредак је уведено и ново, њему супротно решење, чиме се нарушава јединство правног поретка Републике Србије.
У ставу 3. диспозитива предметног решења наведено да жалба не одлаже извршење решења. Међутим, одредбом чл. 99. став 2. тада важећег Закона о ПИО прописано је да жалба не одлаже извршење, осим ако се њом побија утврђена инвалидност. А орган је у диспозитиву решења утврдио престанак права на инвалидску пензију и засновао га на одредби 115. т. 3. тог закона, због чега није могао одлучити да жалба не одлаже извршење. Осим тога, орган у образложењу решења није навео на основу ког прописа је одлучио да жалба не одлаже извршење решења, чиме је такође учинио пропуст у раду, будући да га је на то обавезивала одредба члана 199. ст. 2. Закона о општем управном поступку. 
На основу свих утврђених чињеница и околности, Заштитник грађана је утврдио пропуст у раду Дирекције Републичког фонда за пензијско и инвалидско осигурање и сагласно члану 31. став 2. Закона о Заштитнику грађана, упутио препоруке органу јавне власти ради отклањања уоченог пропуста у раду. Заштитник грађана је, применом чл. 31. Закона, утврдио рок од 60 дана од дана пријема препорука у коме ће органи отклонити пропуст у раду на које је указано и обавестити овај орган о предузетим мерама и поступањима по њима.

